**A101.**

|  |  |
| --- | --- |
| *Karl an Ferdinand.* | *1524 Oktober 31. Tordesillas.* |

1. Ist erfreut über die Beschlüsse des Regensburger Konvents. Soll allen daran Beteiligten in K’s Namen danken, besonders den Hggen von Bayern. Hofft, daß die übrigen Reichsstände dem gegebenen Beispiele zur Unterdrückung lutherischer Irrlehre folgen werden. 2. Schickt beiliegend entsprechende, nicht unterfertigte Ausschreiben, deren Aussendung er F überläßt.

1. Is pleased with the decisions made by the Convent of Regensburg. Asks F to thank all participants in K's name, particularly the Dukes of Bavaria. Hopes the other Imperial Estates will follow this example of suppressing the Lutheran heresy. 2. Is enclosing several signed letters; is leaving their delivery up to F.

Rom. Vatik. Archiv. Lettere de’ Principi 1, Bl. 46. Kopie. Rückwärts Adresse: Sermo principi domino Ferdinando, infanti Hispaniarum, archiduci Austriae etc., fratri nostro charmo.

Druck: Balan, Mon. ref. Luth., S. 390f. Familienkorrespondenz Bd. 1, Nr. 101, S. 229-230.

1] Acceptis literis Sertis Vrae de constitutis in Ratisponensi conventu tanta sumus letitia affecti, ut maiori certe non potuissemus, promptissimumque consilium Sertis Vrae ceterorumque, qui ad tam excellens opus suffragia sua administrarunt, non solum toto animo probamus, sed ob id maximas vobis omnibus agendas gratias censemus Vestramque Sertem hortamur, ut ipsorum singulis, qui aut eiusmodi comitiis interfuerunt suosve nuncios et mandatarios miserunt, plurimas nostro nomine gratias agat ac ita, ut ipsorum unusquisque ac presertim Bavariae duces, consanguinei nostri charissimi, intelligant se rem nobis mirum in modum gratam fecisse sperareque nos caeteros sacri Romani imperii electores, principes et status, si quorum ab eiusmodi sacrosanctis et vere christianis institutis consilia modo aliquo adversa sunt, tali exemplo adductos hisque malis deterritos, quae jam pestis illa Lutherana suscitare coepit, optimam et deo placidam viam sequuturos. Et quando deus ipse optimus maximus tam prospere hiis initiis affulsit jactaque sunt tam bona fundamenta, nulla mora interjicienda est, quo minus opus tam sanctum peragatur, ceteris etiam iis melioribus remediis, quae adhiberi poterunt, ad veram agnoscendam pietatem excitandis modisque omnibus alliciendis, qua in re nequaquam diffidimus et studium et diligentiam Sertis Vrae defuturam.

2] Caeterum, quo melius etiam negotium perficere possit, scribimus et nos sacri Romani imperii electoribus ac Germaniae civitatibus dimissa literarum suprascriptione, ut ipsa Vra Sertas pro arbitrio suo illas dirigere possit. Nobis quidem nihil erit unquam antiquius, quam ut demum haec pestifera hydra quomodocumque tollatur et in florentissima provincia nostra Germania pristinus et deo gratus vigeat pietatis cultus. Et valeat Vra Sertas quam felicissime.

Datum in oppido nostro Tordesillas, die ultimo octobris anno domini 1524.

Vester bonus frater Carolus.

Ph. Nicola.

Die hier genannten Ausschreibungsformulare wurden nicht vorgefunden.